b'\n_START_ARTICLE_\nKri\xc5\x86icas Morskas b\xc4\x81ka\n_START_PARAGRAPH_\nKri\xc5\x86icas Morskas b\xc4\x81ka (po\xc4\xbcu: Latarnia Morska Krynica Morska) atrodas Polij\xc4\x81, Pomo\xc5\xbees vojevodist\xc4\x93, Kri\xc5\x86ic\xc4\x81 Morsk\xc4\x81, uz Baltijskas str\xc4\x93les._NEWLINE_54\xc2\xb022\xe2\x80\xb259.78\xe2\x80\xb3N 19\xc2\xb027\xe2\x80\xb200.10\xe2\x80\xb3E\n_START_SECTION_\nRaksturojums\n_START_PARAGRAPH_\nB\xc4\x81kas augstums ir 27 m. B\xc4\x81ku veido apa\xc4\xbc\xc5\xa1 betona bloku tornis ar galeriju un laternu. Tornis ir sarkans, galerija un laterna \xe2\x80\x94 baltas. Gaismas elements atrodas 53 m virs j\xc5\xabras l\xc4\xabme\xc5\x86a. Gaismas iek\xc4\x81rtu veido divas 1 kW spuldzes mai\xc5\x86as apar\xc4\x81t\xc4\x81 un Frenela l\xc4\x93cas. Gaisma balta (2 s deg, 2 s p\xc4\x81rtraukums, 2 s deg, 6 s p\xc4\x81rtraukums). Gaismas sign\xc4\x81ls redzams 18 j\xc5\xabras j\xc5\xabd\xc5\xbeu att\xc4\x81lum\xc4\x81._NEWLINE__NEWLINE_2006. gad\xc4\x81 Polijas pasts izdeva pastmarku ar b\xc4\x81kas att\xc4\x93lu.'